
ΝΟΜΟΣ ΥΠ’ ΑΡΙΘ. 1053 

ΤΙερ'ι κνρώσεως τής εις Άϋήνας τήν 21ην Ιουλίου 1978 
νπογραη είαης Συμφωνίας μεταξύ τής Κυβερνήσεως τής 
Ελληνικής Δημοκρατίας και τής Κνβερνήσεως τής 
'Ομοσπονδιακής Δημοκρατίας τής Γερμανίας «περί ένός 
οικοπέδου διά τδ Γερμανικόν Γενικόν Προξενεϊον εις 
Θεσσαλονίκηνη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Ψηφισάμενοι όμοφώνως μετά τής Βουλής. άπεφασίσαμεν: 

Άρθρον πρώτον. 

Κυροϋται και έχει ίσχύν νόμου ή εις Αθήνας τήν 21ην 
Ιουλίου 1978 ύπογραφεΐσα Συμφωνία, μεταξύ της Κυβερ- 
νήσεως τής Ελληνικής Δημοκρατίας καί τής Κυβερνήσεως 
τής “Ομοσπονδιακής Δημοκρατίας τής Γερμανίας περί ένός 
οικοπέδου διά τό Γερμανικόν Γενικόν Προξενεϊον εις Θεσ¬ 
σαλονίκην, τής οποίας τό κείμενον είς πρωτότυπον εις την 
Ελληνικήν γλώσσαν έχει ώς ακολούθως: 

ΣΥΜΦΩΝΙΑ 

Μεταξύ τής Κυβερνήσεως τής Ελληνικής Δημοκρατίας καί 
τής Κυβερνήσεως τής 'Ομοσπονδιακής Δημοκρατίας τής 
Γερμανίας περί ένός οικοπέδου διά τό Γερμανικόν Γενικόν 
Προξενεϊον εις Θεσσαλονίκην. 

'Η Κυβέρνησις τής Ελληνικής Δημοκρατίας καί ή Κυ- 
βέρνησις τής 'Ομοσπονδιακής Δημοκρατίας τής Γερμανίας 
έν τη έπιθυμία όπως ρυθμίσωσι, τά θέματα, τά όποια προ- 
έκυψαν έκ τής έν Ιτει 1960 γενομένης άπαλλοτριώσεους τοϋ 
οικοπέδου τοϋ Γενικού Προξενείου τής 'Ομοσπονδιακής 
Δημοκρατίας τής Γερμανίας έν Θεσσαλονίκη, μετά τών έν 
αύτώ κτισμάτων καί ένός μέρους τοϋ οικοπέδου τής Γερμα¬ 
νικής Σχολής Θεσσαλονίκης καί βελτιούσωσιν περαιτέρω 
τάς προξενικάς των σχέσεις, συνεφώνησαν τά άκόλουθα: 

’Άρθρον 1. 

1. 'Η Κυβέρνησις τής Ελληνικής Δημοκρατίας μεταβι¬ 
βάζει είς τήν Κυβέρνησιν τής 'Ομοσπονδιακής Δημοκρατίας 
τής Γερμανίας κατά πλήρη κυριότητα καί έλεύθερον παντός 
βάρους, συμπεριλαμβανομένου καί οίουδήποτε βάρους προ- 
ερχομένου έκ τής αύτοαποζημιώσεως λόγω ρυμοτομίας τό 
έν Θεσσαλονίκη καί έπί τών οδών Παραλιακής Λεωφόρου 
(Κέννεντυ) καί Στρατηγού Κακκάβου καί υπό τά στοι¬ 
χεία Β. Κ. 2.100 κείμενον οίκόπεδον συνολικής επιφάνειας 
1092 τ. μ., άνήκον κατά κυριότητα είς τό Ελληνικόν 


Δημόσιον καί συνορευόμενον προς άνατολάς μέ πρασιάν 
7,0 μ. (Β. Κ. 168), προς Βορράν μέ πεζόδρομον 3 μ. 
(Β. Κ. 168), προς νότον μέ οδόν Στρατηγού Κακκάβου 
(Β. Κ. 168) καί πρός δυσμάς μέ Παραλιακήν Λεωφόρον 
(Κέννεντυ). Τό οίκόπεδον τοϋτο έμφαίνεται άκριβέστερον 
είς τό συνημμένου τή παρούση Συμφωνία σχεδιάγραμμα, τό 
όποιον άποτελεϊ άναπόσπαστον τμήμα ταύτης. 

2. ’Λπο τής υπογραφής τής παρούσης Συμφωνίας ή 
'Ομοσπονδιακή Δημοκρατία τής Γερμανίας δικαιούται νά 
χρησιμοποιήση τό οίκόπεδον (άρθρ. 5 παράγρ. 2). ’.Λ.πό 
τής θέσειυς έν ίσχύι τής παρούσης Συμφωνίας μεταβιβά¬ 
ζεται βάσει άρθρου 5 παράγρ. 1 όριστικώς ή κυριότης τοϋ 
οικοπέδου είς τήν 'Ομοσπονδιακήν Δημοκρατίαν τής Γερ¬ 
μανίας, ή όποια θά άνεγείρη έπί τοϋ οικοπέδου αύτοϋ έξό- 
δοις της κτίριον είς τό όποιον θά στεγαστούν αί ' Γπηρεσίαι 
τοϋ Γενικού Προξενείου τής 'Ομοσπονδιακής Δημοκρατίας 
τής Γερμανίας είς Θεσσαλονίκην, ένδεχομένως ή κατοικία 
τοϋ Γενικού Προξένου τής 'Ομοσπονδιακής Δημοκρατίας τής 
Γερμανίας καί ένδεχομένως είς ιδιαιτέραν πτέρυγα τά γρα¬ 
φεία τοϋ Γερμανικού Ινστιτούτου Γκαϊτε. 

3. Άμφότερα τά συμβαλλόμενα μέρη συμφωνούν, ότι 
έτέρα χρήσις τοϋ οικοπέδου πλήν τών άνουτέρω άναφερο- 
μένων θά είναι δυνατή μόνον μετά προηγουμένην διαβού- 
λευσιν μεταξύ τών δύο Κυβερνήσεων. 

Άρθρον 2. 

1. 'Η Κυβέρνησις τής 'Ομοσπονδιακής Δημοκρατίας τής 
Γερμανίας έκχωρεΐ καί μεταβιβάζει άπο σήμερον είς τήν 
Κυβέρνησιν τής Ελληνικής Δημοκρατίας έκ τοϋ ύπο τοϋ 
Δήμου Θεσσαλονίκης παρά τώ έν Θεσσαλονίκη παραρτή- 
ματι τοϋ Ταμείου Παρακαταθηκών καί Δανείων κατατε- 
θέντος ποσού τών δραχμών δύο εκατομμυρίων έξακοσίο>ν 
έννέα χιλιάδων διακοσίων δέκα (2.609.210), τό όποιον 
έπεδικάσθη αυτή διά τής ύπ’ άριθ. 167/1960 άποφάσεως 
τοϋ Προέδρου Πρωτοδικοιν Θεσσαλονίκης ώς άποζημίωσις 
διά τήν έν έτει 1960 γενομένην άπαλλοτρίωσιν τοϋ έν άρ/ή 
άναφερθέντος οικοπέδου τοϋ Γενικού αυτής Προξενείου, τό 
ποσόν τών δραχμών ένός εκατομμυρίου διακοσίων πεντή- 
κοντα μιας χιλιάδοιν (1.251.000) καί παρέχει διά τής πα¬ 
ρούσης τήν έντολήν πρός τό Ταμεΐον Παρακαταθηκών καί 
Δανείων, όπως καταβάλη είς τήν Κυβέρνησιν τής Ελληνι¬ 
κής Δημοκρατίας τό ώς άνω ποσόν. 'Η Κυβέρνησις τής 
'Ομοσπονδιακής Δημοκρατίας τής Γερμανίας έκχωρεΐ έπί- 
σης πάσαν άξίωσιν άπορρέουσαν έκ ρυμοτομίας, προσκυ- 
ριόσεως κ.λπ., έπί τοϋ παραχωρουμένου οικοπέδου, συνέ¬ 
πεια έκδοθεισών ή έκδοθησομένων ύπο τής αρμόδιας 'Κλ- 
ληνικής αρχής σχετικών πράξεων Αναλογισμού. 

2. 'Η Κυβέρνησές της Ελληνικής Δημοκρατίας ούδε- 
μίαν άντίρρησιν έχει όπως ή Κυβέρνησές της 'Ομοσπονδια- 
κής Δημοκρατίας τής Γερμανίας άναλάβη έκ τοϋ ώς άνω 
άναφερθέντος καί υπό τοϋ Δήμου Θεσσαλονίκης παρά τώ 
Ταμείφ Παρακαταθηκών καί Δανείων κατατεθέντος ποσοΰ, 
τό έκ δραχμών ένός έκατομμυρίου τριακοσίων πεντήκοντα 
οκτώ χιλιάδων διακοσίων δέκα (1.358.210) ύπόλοέπον. 

3. Αί άνω παράγραφοι 1 καί 2 τελοΰσι υπό την προϋπό- 
θεσιν δτι ή Κυβέρνησές της 'Ομοσπονδιακής Δημοκρατίας 
της Γερμανίας θέλει μερίμνη αύτής καί έντός προθεσμίας 
εξ μηνών άπό της θέσεως έν ισχύι της παρούσης συμφωνίας 
άναγνωρισθή δι’ άποφάσεσις τοϋ αρμοδίου Έλληνικοΰ δι¬ 
καστηρίου βάσει τών κειμένων διατάξεων τής Ελληνικής 
Νομοθεσίας δικαιοΰχος τής υπό τοϋ Δήμου Θεσσαλονίκης 
παρακατατεθείσης εις τό έν Θεσσαλονίκη κατάστημα τοϋ 
Ταμείου Παρακαταθηκών καί Δανείων άποζημιώσεως διά 
τήν έν τώ ΙΙροοιμίω τής παρούσης άναφερομένην άπαλλο- 
τρίωσιν καί ουτω νομιμοποιηθή ένώπιον τοϋ ώς είρηται 
Ταμείου διά τε την είσπραξιν τοϋ έν παραγράφω 2 τοϋ 
παρόντος άρθρου άναφερομένου ποσοϋ καί τήν έκχώρησιν 
τοϋ έν παραγράφω 1 τοιούτου. 

’Άρθρον 3. 

'Η Κυβέρνησις τής 'Ομοσπονδιακής Δημοκρατίας τής 
Γερμανίας παραιτεΐται πάσης άπαιτήσεως έκ τής έν τώ 
Προοιμίω τής παρούσης Συμφωνίας μνημονευομένης άπαλ- 
λοτριώσεως, ώς καί πάσης έτέρας τοιαύτης σχέσιν έχούσης 
με τό άπαλλοτριωθέν άκίνητον αυτής. 


’Άρθρον 4. 

'Η παρούσα αποτελεί πλήρη συμφωνίαν έν τη έννοια 
τοϋ άρθρου 1033 τοϋ Έλληνικοΰ Άστικοΰ Κώδικος καί 
θεωρείται, ώς μεταγράψιμος τίτλος κυριότητος. 

Άρθρον 5. 

(1) . Ή άνωτέρω συμφωνία θά τεθή έν ισχύι άπό τής ημέ¬ 
ρας κατά τήν οποίαν αί δύο Κυβερνήσεις θά ειδοποιήσουν 
άλλήλας δτι συνεπληρώθησαν αί άναγκαίαι έσωτερικαί προ¬ 
ϋποθέσεις διά τήν θέσιν έν ισχύι τής Συμφωνίας. 

(2) . 'Η άνωτέρω συμφωνία θά τεθή εις έφαρμογήν άπό 
της ήμέρας τής υπογραφής της. 

Έγένετο έν ’Αθήναις τή 21η Ιουλίου 1978, εις δύο πρω¬ 
τότυπα εις ελληνικήν καί γερμανικήν γλώσσαν, άμφοτέρων 
τών κειμένων έχόντων τήν αύτήν ίσχύν. 

Διά τήν Κόβέρνησιν 
τής Ελληνικής Δημοκρατίας 

(Υπογραφή) 

Διά τήν Κιιβέρνηαιν 

τής Όμοτπονδιακής Δημοκρατίας τής Γερμανίας 

(Υπογραφή) 






,ίν; 3ΐοά 

’Άρθρον δεύτερον 

'Η ισχύς τοϋ παρόντος άρχεται άπο τής δημοσιεύσεώς 
του διά τής Εφημερίδας τής Κυβερνήσεως. 

Ο -αρών νόμος ψηφιστείς νής Βουλής και παρ’ Ημών 
σήμερον κυρωθείς, ϊημοσιευ-όήτω διά τής Εφημερίδας τής 
Κυβερνήσεως καί έν.τελεσ-όήτω ώς νόμος τοϋ Κράτους. 

Έν Ά-δήναις τή 26 Ιουνίου 1980 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΏΝ ΟΙΚΟΝΟΜΙΚΩΝ 

ΚΩΝΣΤ. ΜΗΤΣΟΤΑΚΗΣ ΜΙΛΤΙΑΔΗΣ ΕΒΕΡΤ 

Έ&εωρήΰη και έτέ&η η μεγάλη τοϋ Κράτους σφραγίς. 

Έν Ά-3ήνα’.ς τή 27 Ιουνίου 1980 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΕΩΡΓΙΟΣ ΣΤΑΜΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



